Exqrch/javanese-Komodo-pixelgpt huggingface dataset:
Volkan olèh kartu abang nalika tetandhingan ing Euro 2008 nglawan Céko.
Kabupatèn Bengkalis Kabupatèn Bengkalis iku salah siji kabupatèn ing Provinsi Riau kanthi kutha krajan Bengkalis sing dumunung ing Pulo Bengkalis, kapisah saka Pulo Sumatra
Jembar wewengkon ±30.646,83 km² lan sing ndunungi ±1,25 yuta jiwa
Kutha gedhé dhéwé yaiku Duri lan Selat Panjang
Pametu utama ing Kabupatèn Bengkalis yaiku saka lenga patra, sing dadi sumber gedhé dhéwé APBD-né bebarengan karo gas.
Laladan wektu Donya utawa bumi iki dipérang dadi 24 laladan wektu kang béda-béda, miturut papan panggonan wau
Wektu "universal" kang dadi pathokan yaiku wektu GMT, wektu kang ana ing Greenwich, Inggris
Laladan wektu racaké dipautaké menyang wektu GMT iki(UTC 0)
Fernando Torres Fernando José Torres Sanz (lair 20 Maret 1984 ing Madrid, Spanyol) iku sawijining juru main bal-balan saka Spanyol sing main ing klub Liverpool
Torres miwiti karir ing Atlético Madrid, miwiti karir minangka juru main profésional ing taun 2001 lan mungkasi kariré ing klub mau kanthi 75 gol ing 174 tetandhingan La Liga
Sadurungé iku, Torres main rong amngsa ing Segunda División kaping 40 lan nyithak pitung gol
Torres gabung menyang Liverpool ing taun 2007, sawisé klub iki mbayar transfer fee paling larang ing sajarah klub iki lan miwiti mangsa pisanan kanthi nyithak rèkor punjul 20 gol ing siji mangsa sawisé Robbie Fowler ing 1995–96
Atlético Madrid Spanyol Individual
Liverpool Football Club iku sawijining klub bal-balan Inggris kang wis kaping 6 njuwarani Liga Champions (biyèn Piala Champions) lan kaping 18 njuwarani Liga Inggris (nganti wiwitan Mèi 2019)
Kandhangé ana ing Anfield, kang dumunung watara 4,8 km saka punjer kutha Liverpool
Klub iki diadegaké ing 15 Maret 1892 déning John Houlding, kang duwé Anfield
Houlding mutusaké nggawé tim dhéwé sawisé Everton FC diwetokaké saka Anfield sajeroning pasulayan ngenani béya séwa
Wiwitané klub anyar iku jenengé Everton FC nanging diganti dadi Liverpool FC sawisé Asosiasi Sepak Bola Inggris utawa FA nulak migunakaké jeneng mau
Liverpool dadi dominan ing taun 1970-an lan 1980-an
Pemain-juru main kang misuwur ing mangsa iku kalebu Ray Clemence, Mark Lawrenson, Graeme Souness, Ian Callaghan, Phil Neal, Kevin Keegan, Alan Hansen, Kenny Dalglish (102 main) lan Ian Rush (346 gol)
Klub iki uga kalibet sajeroning rong tragedi gedhé ing sajarah bal-balan Éropah - ya iku sajeroning tragedi Heysel ing taun 1985 lan musibah Hillsborough ing taun 1989
Liverpool kasil ngéntukaké "minor treble", loro gelar domestik (Piala Liga lan Piala FA) lan Piala UEFA ing mangsa 2000/01
Sanadyan mangkono, ngéntukaké "minor treble" dudu bab kang anyar kanggoné Liverpool
Ing taun 1984 Liverpool dadi juwara Piala Champions, Piala Liga lan Liga Inggris
Sanadyan déning para pendhukungé dianggep wis gayuhh "treble", nanging ora diitung minangka raihan "treble"
Liverpool nggayuh era paling apik wektu isih dibawahi Bill Shankly
Pelatih iki sabanjuré dadi legenda Liverpool
Dhèwèké dikurmati amarga kasil nggawa Liverpool bali menyang divisi siji sawisé sadurungé ing divisi kaloro sajeroning 8 mangsa
Kanggo ngurmati lelabuhané, digawé reca Bill Shankly ing gaoura Anfield
"Nganti 18 Agustus 2023."
Atlético Madrid Atlético Madrid iku siji tim bal-balan Spanyol
Markasé ing kutha Madrid Spanyol
Tim sing madeg taun 1903 iki duwé prèstasi sing apik ing donya bal-balan Spanyol
Klub iki uga duwé rivalitas karo tanggané Real Madrid.
La Liga Liga de Fútbol Profesional ("Liga Bal-balan Profésional"), lumrahé diarani La Liga utawa Primera División, iku liga bal-balan kang tatarané dhuwur dhéwé ing Spanyol
Diadegaké taun 1929, liga iki kanthi tumata nganakaké kompetisi taunan
Pungkasan iki ana 20 tim sing kagabung ing jeroné
Tim kang juwara akèh dhéwé yaiku Real Madrid, yaiku ambal ping 31, disusul FC Barcelona, ambal ping 18
Mung ana telung tim sadawané sajarah La Liga sing durung naté dégradasi, yaiku Real Madrid, Barcelona, lan Athletic Bilbao.
Athletic Bilbao Athletic Bilbao iku tim bal-balan Spanyol
Tim iki diadegaké taun 1898
Bebarengan karo tim Real Madrid lan FC Barcelona, tim Athletic Bilbao dijuluki minangka tim "sing ora naté angka gradasi", sarta tim-tim sing duwé akèh juru main bintang mawa bakat
Gelar sing tau direngkuh ya iku 8 juwara La Liga
Klub iki mainaké tetandhingan kandhang ing Stadion San Mames kanthi kapasitas 40.000 penonton.
Valencia CF Valencia Club de Fútbol iku klub bal-balan Spanyol sing main ing Divisi Primera Spanyol, La Liga
Tim iki nduwèni markas ing Valencia, Spanyol
"Nganti 30 Januari 2020."
Wektu Indonésia pérangan Kulon Wektu Indonésia pérangan Kulon utawa WIB ("Waktu Indonésia Barat") iku saka telung zona wektu sing dianggo ing Indonésia
Kaloro zona wektu liyané yaiku WITA lan WIT
Kawasan sing migunakaké sistem WIB yaiku Sumatra, Jawa, Kalimantan Kulon lan Kalimantan Tengah
WIB padha karo wektu UTC+7.
Wektu Indonésia pérangan Wétan Wektu Indonésia pérangan Wétan utawa WIT ("Waktu Indonésia Timur"), iku saka telung zona wektu sing dianggo ing Indonésia
Kaloro zona wektu liyané ya iku WIB lan WITA
Kawasan sing migunakaké sistem WIT yaiku Maluku, Maluku Lor, Papua Kulon, lan Papua
WIT padha karo wektu UTC+9.
Alabama Alabama iku praja Amérika Sarékat sing dumunung ing bagéyn kidul Amérika Lor
Alabama wewatesan langsung karo Tennessee ing sisih lor, Georgia ing sisih wétan, Florida lan Lempongan Mèksiko ing sisih kidul, sarta Mississippi ing sisih kulon
Nagara urutan kaping-22 sing gabung marang Union, Alabama gabung marang Konfèdherasi Amérika Sarékat ing taun 1861
Sawisé Perang Sadulur, Alabama bali lumebu sarékat ing taun 1868.
Jembar Jembar utawa sajeroning Basa Indonésia: Jembar iku kuantitas fisik kang nyatakaké ukuran siji lumah
Ékan jembar utama miturut SI yaiku mèter pesagi déné miturut sistem Imperial yaiku kaki pesagi
Pangukuran jembar kanggo wangun-wangun prasaja bisa dilakokaké kanthi migunakaké persamaan matematika
Tuladhané, kanggo segipapat, jembaré yaiku amba (lébar) ping dhuwur (tinggi)
Jembar wangun rong dhimènsi
Jembar siji wangun rong dhimènsi bisa diitung kanthi migunakaké èlemèn ékan jembar wujud kothak bujur sangkar (utawa wangun liya) kang diweruhi ukurané
Jembar wangun kang bakal diukur minangka gunggung èlemèn ékan jembar kang nutupi wangun mau
Kanggo wangun-wangun kang duwé kateraturan ana rumus - rumus kang bisa dipigunakaké gumantung marang karakteristik wangun rong dhimènsi mau.
Pratélaning kutha ing Amérika Sarékat miturut cacahing jiwa Pratélan ing ngisor wujud pratélan kutha gedhé ing Amérika Sarékat miturut cacahing sing ndunungi
Ibukutha praja dicithak "miring".
Dhaptar negara bagéan Amérika Sarékat miturut kapadhetan pedunung Pratélan ing ngisor wujud pratélan praja AS diurut miturut kapadhetan sing ndunungi
Data asal saka sènsus sing ndunungi taun 2000.
San Antonio, Texas San Antonio iku kutha ing Amérika Sarékat
Dunungé ing sisih kidul, ya iku ing praja Texas
Ing taun 2005, kutha iki sing ndunungi 1.256.509 jiwa
Ing laladan metropolitan, cacahing sing ndunungi ana 1.889.797 jiwa
Kutha iki jembaré 1.067 km².
Augusta, Georgia Augusta, Georgia iku kutha ing praja Georgia, Amérikah Sarékat kanthi sing ndunungi cacahé 189,366 (kira-kira taun 2006)
Kutha iki minangka kutha gedhé dhéwé nomer loro ing praja Georgia, lan kutha gedhé dhéwé ing laladan ilèn Kali Savannah pérangan tengah
Sacara internasional, Augusta kondhang kanthi anané kajuwaraan golf Master saben mangsa semi.
Savannah, Georgia Savannah iku kutha ing Amérika Sarékat
Dunungé ana ing sisih wétan, ya iku ing praja Georgia
Ing taun 2000, kutha iki kang ndunungi cacahé 131.510 jiwa lan jembar wewengkon 202,3 km²
kanthi kapadhetan 679,4 jiwa/km²
Ing wewengkon metropolitan kang ndunungi gunggung 310.000 jiwa
Kutha iki minangka kutha gedhé dhéwé kaloro ing praja Georgia.
Buffalo iku kutha gedhé dhéwé kaloro ing praja New York
Ana watara 280.000 jiwa sing ndunungi manggon ing Buffalo, sing kalebu wewengkon saubengé Buffalo ana punjul 1 yuta jiwa
Buffalo dumunung ing sisih wétan Tlaga Erie cedhak Kali Niagara, cedhak Grojogan Niagara, lan Kanada.
Wyoming Wyoming (: /waɪˈoʊmɪŋ/) iku praja ing AS
Tlatah iki didominasi déning pagunungan Rocky Mountain Kulon, déné ing pérangan wétan wujud prairi High Plains
Minangka praja gedhé dhéwé nomer sepuluh ing AS miturut jembaré, Wyoming paling sethithik sing ndunungi, yaiku miturut kasil sènsus taun 2007 cacahé watara 522,830 jiwa, yaiku ana undhak-undhakan 5.9% wiwit taun 2000.
Kutha krajan praja Wyoming yaiku kutha Cheyenne.
New Jersey New Jersey ( /nuːˈdʒɝzi/) (kadhangkala ingaran Jersey), iku praja Amérika Sarékat sing dunungé ana ing sisih lor-wétan
Praja iki wewatesan ing sisih lor karo New York, ing sisih wétan karo Samodra Atlantik, ing sisih kidul-kulon karo Delaware, lan ing sisih kulon karo Pennsylvania
Sapérangan tlatah New Jersey dadi tlatah metropolitan New York and Philadelphia
Dipanggoni déning sing ndunungi asli Amérikan punjul 2,800 taun, sing ndunungi Éropa pisanan diadegaké déning wong Swèdhen lan Walanda ing wiwitan taun 1600an
Wong Inggris sabanjuré nguwasani tlatah mau, kang banjur dipasrahaké marang Sir George Carteret lan John Berkeley, Baron Berkeley pisanan saka of Stratton, minangka panguwasa New Jersey
Jeneng praja iki asal saka pulo gedhé dhéwé ing Selat Inggris, ya iku pulo Jersey
New Jersey iku minangka panggonan wigato sajeroning perang revolusionèr Amérika; sawatara pertempuran wigati kadadéan ing tlatah iki.
Rhode Island Rhode Island (: /roʊd 'aɪlɪnd/), kanthi resmi jenengé State of Rhode Island, iku praja Amérika Sarékat sing paling cilik dhéwé (jembar wewengkoné) Sanadyan praja iki jenengé Rhode "Island" utawa pulo Rhode, nanging sapérangan gedhé tltatahé dumunung ana ing dharatan Amérika Lor
"Providence Plantations" tegesé tlatah dharatan, déné "Rhode Island" sajatiné jeneng resmi saka Pulo Aquidneck (saiki dumadi saka kutha Newport, lan Middletown lan Portsmouth)
Basa ing Amérika Sarékat Amérika Sarékat ora duwé basa resmi, nanging Basa Inggris dianggo wicara déning 82% kang ndunungi minangka basa asli, kanthi mayoritas pamicara basa Inggris mung wicara siji basa ("monolingual")
Jinis basa Inggris kang dianggo wicara ing Amérika sarékat dikenal minangka Inggris Amérika ("American English"); bebarengan karo Inggris Kanadha basa iki minangka golongan dhialèk kang diarani Basa Inggris Amérika Lor
96% saka kang ndunungi Amérika Sarékat wicara basa Inggris kanthi "apik" utawa "apik banget"
Ing tanggal 18 Mèi, 2006, Senat AS mènèhi swara ("voted") tumrap owah-owahan RUU reformasi imigrasi kang nyebutaké Basa Inggris minangka Basa Nasional Amérika Sarékat
RUU Imigrasi mau S
2611, lolos ing Senat tanggal 25 Mèi, 2006, nanging batal amarga Senat lan DPR gagal nyetujoni owah-owahan mau sajeroning konferènsi.
Prastawa Tunguska Prastawa Tunguska iku siji prastawa mistérius sing kadadéan ing tanggal 30 Juni 1908 ing tlatah sing saiki diarani Krasnoyarsk Krai, Ruslan cedhaking Kali Tunguska
Prastawa iki siji jeblugan gedhé sing déning akèh pihak diarani météor tiba, sanadyan ora ana buktiné.
Pratélaning kutha krajan ing Amérika Sarékat Pratélan kutha krajan ing ngisor iki wujud dhaftar kutha krajan, ing Amérika Sarékat
Washington, DC wis dadi kutha krajan nagara wiwit taun 1800.
Wisconsin Wisconsin ( : /wɪsˈkɒnsɨn/) utawa : /wɪˈskɒnsɨn/) (Prancis: "Ouisconsin") iku praja Amérika Sarékat sing dunungé cedhak punjer bawana Amérika Lor
Kutha krajan Wisconsin yaiku Madison, lan kutha sing gedhé dhéwé ing Wisconsin yaiku kutha Milwaukee, Wisconsin
"Artikel utama: Sajarah Wisconsin" Sajarah
Jeneng Wisconsin asalé manawa saka tembung kuna Ojibwe, "Miskwasiniing", sing tegesé "Papan watu abang," sing dicakaké marang Kali Wisconsin, lan kacathet minangka "Ouisconsin" déning Chippewa
Éjaan tembung mau direvisi dadi wangun sing saiki ing taun 1845 déning parlemèn Wisconsin, lan saiki katulis kaya mangkono ing basa Prancis lan basa liyané
Wisconsin, wewatesan karo praja Iowa, Minnesota, Michigan lan Illinois, uga karo tlaga Michigan lan Superior
Ékonomi Wisconsin asalé gumantung marang "farming" (mligi peternakan), tambang, lan kayu
Ing abad kaping-20, turisme dadi wigati, lan akèh sing ndunungi sing asalé tetanèn dadi nyambutgawé ing panggonan liya (kutha-kutha)
Indhustrialisasi gedhèn-gedhènan kadadéan ing pungkasan abad kaping-19 lan Milwaukee dadi punjer mligi
Ing dasawarsa pungkaan iki, sèktor indhustri jasa, mligi usada lan pendhidhikan, dadi dominan
Praja Wisconsin wewatesan karo Kali Montreal; Tlaga Superior lan Michigan ing sisih lor; karo Tlaga Michigan ing sisih wétan; karo Illinois ing sisih kidul; lan karo Iowa lan Minnesota ing sisih kulon
Miturut Biro Sènsus AS taun 2000, Wisconsin sing ndunungi 5,363,675 jiwa
6.4% saka populasi Wisconsin dilapuraké umur sangisoré 5 taun, 25.5% sangisoré umur 18, lan 13.1% umur 65 utawa luwih tuwa
Wanita cacahé ana kira-kira 50.6% populasi
Kuth ing Wisconsin kanthi populasi 50,000 jiwa utawa luwih (2005) yaiku: Bibliografi
Grojogan Grojogan utawa curug iku formasi géologi saka arus banyu kang mili liwat siji wewaton kang ngalami érosi lan tiba mudhun saka ndhuwur
Grojogan bisa wujud gawéan kang biyasa dipigunaaké ing taman
Sapérangan grojogan kawangun ing lingkungan pagunungan ing ngendi érosi kerep dumadi.
Grojogan Tapel Jaran Grojogan Tapel Jaran utawa Horseshoe Falls, uga dikenal minangka Grojogan Kanada, iku grojogan ing Kali Niagara, dumunung akèh-akèhé ing tlatah Kanada ing tapel wates karo Amérikah Sarékat
Grojogan iki dumunung ing anatara "Titik Terrapin" ing Pulo Wedhus ing New York, lan "Table Rock House" ing Ontario
Jeneng grojogan iki saka wanguné sing mlengkung kaya wangun tapel jaran sing dawané 671 mèter (2,200 ft)
Ana ing tengahé, jeroné watara 3 mèter (10 ft)
Banyu ngliwati lengkungan iki kanthi kacepetan watara 32 km/jam (20 mph)
Grojogan iki dhuwuré 53 mèter (173 ft), ngadep ngalor
Jeronya banyu ing dhasar kali luwih jero tinimbang dhuwuré grojogan, ya iku watara 56 mèter (184 ft)
Grojogan Tapel Jaran iki dianggep paling nyengsemaké antarané telung grojogan sing minangka Grojogan Niagara
Watara 90% saka banyu Kali Niagara mili ngliwati grojogan iki, déné 10% liyané mili menyang Grojogan Amérika
Niagara Falls, New York Niagara Falls iku kutha ing Niagara County, New York, Amérikah Sarékat
Miturut sènsus taun 2000|2000, kutha iki duwé total populasi 55,593 jiwa
Kutha iki sebrang-sebrangan lan dipisahaké déning Kali Niagara saka kutha Niagara Falls, Ontario.
Niagara Falls, Ontario Niagara Falls, Ontario iku kutha ing Kanada, kanthi sing ndunungi 82,184 jiwa sing dumunung ing pinggir Kali Niagara ing saubengé tlatah Grojogan Tapel JaranOntario
Kutha iki dumunung ing sebrangé kutha Niagara Falls, New York, lan disawujèkaké ing tanggal 12 Juni, 1903
Kutha iki didominasi déning anané Grojogan Niagara ing Kali Niagara lan mènèhi kauntungan minagka obyèk turisme
Iklim ing tlatah Niagara kagolong modherat nganti èkstrim ing mangsa panas lan adhem
Ing taun 2006, populasi Niagara Falls cacahé 82,184 jiwa , udhak-undhakan 4.3 persèn saka sênsus taun 2001, sethithik sangisorè prosèntasi nasional
Padunung ing Niagara Falls lumrahé luwih tuwa tinimbang sing ndunungi Kanada liyané miturut struktur umur
Nom-nomam umur sangisoré 14 taun cacahé 18.09%, déné sing umur pènsiunan cacahé 17.03%
Watara 5,130 (6.57%) sing ndunungi rumangsa minangka "visible minorities (non-white/non-European)"
83.97% saka sing ndunungi kutha Niagara Falls nganggep mionagka panganut dénominasi Kristen
Dénpmoinasi sing gedhé dhéwé dumadi saka Katulik (41.99%), Protèstan (36.80%), lan 5.18% liyané racaké Orthodox, 14.10% rumangsa ora duwéafiliasi agama, sauntara agama minoritas (1.93%) kalebu Yahudi, Buda, Hindhu, lan Islam.
Franz Kafka Franz Kafka (3 Juli 1883-3 Juni 1924) yaiku salah siji panitra basa Jerman kang wigati
Kafka lair saka kulawarga Yahudi kelas manengah ing Praha, Ostenrik-Honggari (saiki ing Céko)
Karya-karya wigatiné kalebu "Die Verwandlung" ("Owah-owahan" 1915), "Der Process" ("Prosès Pangadilan" 1925) lan "Das Schloss" ("Kastil" 1926)
Nalika dhèwèké urip, kang ndunungi Praha akèhé nuturaké basa Céko, nanging uga ana kang ndunungi kang nuturaké basa Jerman
Pamilahan antarané kang ndunungi kang nuturaké basa Céko saka kang ndunungi kang nuturaké basa Jerman iku kadadèn, jalaran rong golongan iki padha-padha ndhedhesaké jatidhiri nasionalé dhéwé-dhéwé
Komunitas Yahudi kerepé posisiné ana antarané komunitas Céko lan komunitas panutur basa Jerman
Prakara iki temtuné ngakibataké Wong Yahudi lan mligi Kafka dadi kerep mikiraké posisi awaké dhéwé
Kafka dhéwé bisa baud nuturaké basa Jerman lan basa Céko, nanging basa Jerman dianggep basa ibuné
Kafka kuliah minangka siji pangacara
Sawisé lulus studi ukum, dhèwèké olèh pagawéan ing siji perusahaan asuransi
Banjur dhèwèké nulis cerkak manawa préi
Salawasé urip, dhèwèké ngomèl genéya wektuné kanggo nglakoni klangenané kurang nyukupi
Dhèwèké getun pagawéyané kanggo golèk pangan utawa apa kang diarani "Brotberuf" (pagawéan golèk roti) iku nguras akèh wektuné
Kafka senengé nggegayut karo sanak saduluré saha kanca-kancané mawa nulis layang
Dhèwèké nulis atusan layang marang saduluré lan kanca-kanca wadoné kang raket
Sing tau nampa layangé ya iku bapakné, tunangané Felice Bauer lan adhiné wadon kang bontot, Ottla
Gegayutané marang bapakné rada njlimet lan prakara iki bisa dititèni ing karya tulisé
Dhèwèké uga ngalami kasangsaran batin déné idhèntitas Yahudiné
Dhèwèké rumangsa manawa prakara iki ora ana gandhèng-cènèngé karo awaké, sanadyan para kritikus padha débat apa latar wuriné minangka Wong Yahudi mangaribawani karya tulisé
Kafka lair ing siji kulawarga kelas manengah Yahudi kang mituturaké basa Jerman ing Praha, kutha krajan Bohémia
Bapakné, Hermann Kafka (1852–1931), diarani siji "wong dagang utawa bisnis kang gedhé awaké, égois lan dominan"
Jeneng Kafka iku dijupuk saka basa Céko "kavka" utawa basa Polski (basa Polen) "kawka" lan tegesé siji manuk kang mèmper gagak.
Wong tuwané Franz Kafka, Hermann Kafka (1852–1931) lan Julie Kafka-Löwy (1856–1934) asalé saka siji kulawarga dagang Yahudi kelas manengah
Bapakné asalé saka Désa Wosek ing Bohémia Kidul, ing endi dhèwèké tumuwuh ing swasana prasaja
Minangka siji bocah, dhèwèké kudu ngeteraké dagangané bapakné (Jakob Kafka (1814-1889)) ing tlatah pradésan sakiwa-tengené
Jakob Kafka iku siji tukang jagal Yahudi
Ing dina tembé Hermann Kafka banjur nggolèk dhuwit minangka dagang keliling, sawisé iku dhèwèké dadi grosir wiraswastawan kang ngedol barang-barang pahésan ing Praha
Julie Löwy asalé saka kulawarga kang nduwé saka Poděbrady, lan pawiyatané luwih dhuwur tinimbang bojoné.
Ing tokoné bojoné dhèwèké uga ndarbèni hak bisa mèlu ngatur, lan saben dina Julie nyambut gawé nganti rolas jam
Kajaba sadulué lanang Georg lan Heinrich kang wis tilar donya minangka bocah, Franz Kafka uga ndarbèni adhi wadon telu
Telu-teluné nanging ing tembé bakal dideportasi manyang mbokmanawa kamp konsèntrasi utawa ghetto
Sawisé iku dunungé ora kinawruhan manèh
Seduluré ya iku Gabriele, apeparab Elli (1889–1941?), Valerie, apeparab Valli (1890–1942?), lan Ottilie „Ottla“ Kafka (1892–1943?)
Amerga wong tuwané loro-loroné sadina-dinané kudu nyambut gawé, mula bocah-bocah diurusi para réwang wadon
Kafka iku anggota kaum minoritas warga Praha kang mituturaké basa Jerman
Sanajan mangkono, Franz uga bisa nuturaké basa Céko, kaya déné wong tuwané
Sauntara Kafka ing layang-layangé, buku padinan, lan tèks-tèks prosa dijlèntrèhaké gegayutané marang bapakné, ibuné mèh ora diomongaké
Sanajan mangkono, sanak saduluré saka ibuné uga ana kang dadi paraga ing carita-caritané Kafka, kaya ta si nimpuna Talmud kang nyèntrik lan njomblo
Contoné ya iku pak ciliké, Siegfried Löwy kang dadi tuladhané dhokter désa ing carita "Ein Landarzt" ('Sawijining Dhokter Désa)
Mangsa cilik lan pawiyatané
Saka taun 1889 nganti 1893, Kafka sekolah ing "die Deutsche Knabenschule" ing Fleischmarkt ing Praha
Sawisé lulus, Franz nurut dhawuhé bapakné lan banjur sekolah ing Gymnasium Negeri Humanistis ing punjer kutha Praha ing Puri Goltz-Kinsky
Toko wong tuwané uga ana ing gedhong iki
Kanca-kancané nalika jamané sekolah manengah ya iku Rudolf Illowý, Hugo Bergmann, Ewald Felix Příbram, lan Paul Kisch saha Oskar Pollak, kang uga dadi kancané kuliah ing universitas
Ing tembé Kafka bakal nyambut gawé ing kantor asuransiné bapakné Ewald Felix Příbram
Sanadyan Kafka iku siji siswa kang baud, dhèwèké ngalami masalah "atychiphobia" nalika isih sekolah lan mangaribawani wijiné
Nalika dadi siswa sekolah, Kafka wis seneng marang kasusastran
Nanging corètan karyané kang mbiyèn wis ora ana manèh, mbokmanawa wis disirnakaké, kaya ta uga buku-buku dinané kang awal
In taun 1899, Kafka kang umuré 16 taun dadi katarik marang sosialisme
Sanajan kancané lan guru pulitiké Rudolf Illowy metu saka sekolah déné aktivitas konspirasi sosialisme, Kafka panggah setya marang kapercayané lan nganggo kembang anyelir ing bolongan beniké
Sawisé lulus ujian ing taun 1901 mawa wiji kang maremaké, bocah umur 18 taun, kanggo kapisan ing uripé ninggal Bohémia lan lelungan karo pakliké, om Siegfried Löwy menyang Norderney lan Helgoland
Kafka miwiti kuliah wiwit taun 1901 nganti 1906 ing Universitas Karl Ferdinand ing Praha
Kapisan dhèwèké nyoba kuliah kimia, nanging ora suwé manèh dhèwèké ganti dadi kuliah kukum
Sawisé iku dhèwèké ora seneng lan nyoba kuliah basa lan sastra Jerman lan sajarah seni sasemèster suwéné
Banjur nalika semèster taun 1902, Kafka ngrungokaké ceramahé Anton Marty ngenani "dhasar psikologi dèskriptif"
Nalika iku Kafka nimbang-nimbang arep nerusaké kuliahé ing München
Pungkasané dhèwèké panggah nerusaké studi kukum
Banjur sawisé limang taun, dhèwèké bisa ngrampungaké studiné ing sajeroning wektu kang ditemtokaké mawa promosi karo Alfred Weber.
Sawisé iku dhèwèké kudu magang tanpa dibayar, sataun suwéné ing pangadilan nagari lan pangadilan tindak pidana
Sawisé nyambut gawé ora nganti sataun ing maskapé asuransi swasta Assicurazioni Generali (Oktober 1907 nganti Juli 1908) Kafka banjur saka taun 1908 nganti 1922 nyambut gawé ing siji badan usaha kang saparo darbéné pamaréntah "Arbeiter-Unfallversicherungs-Anstalt für das Königreich Böhmen" ('Maskapé Asuransi Kacilakan Buruh kanggo Karajan Bohémia') ing Praha
Dhèwèké ngarani pagawéyané minangka "gawéan kanggo golèk roti" ("Brotberuf")
Aktivitas Kafka merlokaké kawruh kang mumpuni ngenani produksi lan tèhnik indhustri
Kafka kang umuré 25 taun iki ngusulaké aturan kanggo menggak kacilakan pas prosès produksi
Banjur manawa dhèwèké ora nyambut gawé, Kafka solidèr kanthi pulitik marang para buruh
Manawa ana démonstrasi, dhèwèké mèlu lumaku lan bolongan beniké ditancepi kembang anyelir abang
Pisan-pisanané dhèwèké nyambut gawé ing pérangan kacilakan, nanging sawisé iku dhèwèké dipindhah lan ditugasi ing pérangan asuransi tèhnik
Wiwit taun 1910 Kafka dadi calon punggawa sajeroning babagan ing perusahaané, sawisé Kafka nyinaoni pagawéan iki déné olèhé mèlu kuliah prakara tèknologi mékanis ing Pawiyatan Luhur Tèknik ing Praha
Dhèwèké banjur kang nulis lan ngirim dokumèn sarta ngasuransèkaké perusahaan-perusahaan kang dipérang dadi sawatara kelas rawan kacilakan
Saka taun 1908 nganti 1916, dhèwèké kerep dikirim tugas menyang Bohémia Lor, kerepé menyang Reichenberg (saiki Liberec)
Ing kana dhèwèké nuwèni lan ninjo perusahaan, mriksa sèrtifikasi perusahaan lan nekani sidhang pangadilan
Minangka panulis asuransi, dhèwèké nulis lapuran taunan pertanggung-jawaban sawatara perusahaan
Minangka pangaji prestasiné, Kafka dipromosèkaké nganti ping papat, ing taun 1910 dadi calon punggawa, ing taun 1913 dadi wakil sekretaris, ing taun 1920 dadi sekretaris lan in taun 1922 dadi sekretaris jendral
Perkara pagawéyané, Kafka nulis ing siji layang: "Aku ora patiya sesambat prakara gawéyanku, kaya prakara kakesètaning wektu kang ora lumaku"
Tekanan jam makarya, menthelengi jam kang andayani kabèh lan menit-menit pungkasan dina makarya minangka "watu pancolotan lelucon", ya mangkono iku gagasané Kafka prakara pagawéyané
Dhèwèké tau nulis marang Milena Jasenská: "Tugasku iku anèh banget lan ènthèng banget [...] aku nganti ora mudheng genéya aku olèh dhuwit"
Kafka ngrasakaké manawa sumbangsihé ing perusahaan wong tuwané kang dikarepaké kulawargané iku nggawé sesek
Wiwit taun 1911, dhèwèké kudu nyambut gawé ing pabrik asbès darbéné ipéné
Ing pabrik iki dhèwèké ora bisa tumuwuh, kamangka kafka iku digawé dadi salah siji peséro
Saliyané iku lakuné Kafka kang grapyak marang para buruh, béda banget karo tumindhaké bapakné kang mrebawani